আহসান : আপনার মতানুসারে নজরুলকে সবার উপরে রেখেই এ-বিষয়ে কথা বলছি। তো আপনার প্রিয় সুরকার কমল দাশগুপ্ত এবং প্রিয় গীতিকার প্রণব রায় – এ দুজনেই খুব বন্ধু ছিলেন এবং দুজনের মধ্যে ভারি ভাব ছিল এবং দুজনেরই এ বছর (২০১১) জন্মের একশো বছর পূর্ণ হলো – জন্মশতবর্ষ। কিন্তু দুর্ভাগ্যের বিষয় যে, এঁদের দুজনের কাউকে নিয়েই কেউ কোনো কিছু লিখলেনও না, কোনো অনুষ্ঠানের আয়োজনও করলেন না, স্মরণও করলেন না! এই বিষয়ে আপনি কিছু বলুন – আপনার কী বক্তব্য?